Hyd Internet 194 Views SPICE CARD
SPICE CARD
న్యూఢిల్లీ: కార్డ్‌ స్వైపింగ్‌ సిస్టమ్‌ కారణంగా దేశంలోని బ్యాంకులు ప్రతి సంవత్సరం 3,800 కోట్లు నష్టపోతున్నాయని స్టేట్‌ బ్యాంక్‌ ఆఫ్‌ ఇండియా వెల్లడించింది. కార్డ్‌ స్వైపింగ్‌ మెషీన్లపై బ్యాంకులు పెడుతున్న పెట్టుబడి కారణంగానే ఈ నష్టం వస్తున్నట్లు ఒక సర్వేలో తేలిందని ఎస్‌బిఐ పేర్కొంది. జూలై లెక్కల ప్రకారం అన్ని బ్యాంకులకు కలిపి 28.4 లక్షల కార్డ్‌లు స్వైప్‌ మెషీన్లు ఉన్నాయని తెలుస్తుంది.డీమానిటైజేషన్‌కు ముందు కేవలం  15.1 లక్ష మెషీన్లు ఉండగా ఆ తరువాత ఇంచుమించుగా రెట్టింపయ్యాయి.ఇక ఎస్‌బిఐ విషయానికి వస్తే డిమానిటైజేసన్‌కు ముందు అంటే  2016 అక్టోబరు నాటికి 3.4 లక్షల మెషీన్లు ఉండగా ఈ సంవత్సరం జులై నాటికి అవి 6.13 క్షలకు చేరాయి.అయితే పిఒఎస్‌ మెషీన్ల ద్వారా నెలవారీ లావాదేవీలు సగటున నెలకు 150 ఖర్చు కావడం అలాగే డెబిట్‌ కార్డులపై ట్రాన్సాక్షన్‌ చార్జీలు పెరగడమే బ్యాంకుల  నష్టాలకు కారణమని ఎస్‌బిఐ పేర్కొంది.కార్డు లావాదేవీను ప్రోత్సహించడంలో భాగంగా మరిన్ని పిఒఎస్‌ మిషిన్లను ప్రజలకు అందుబాటులోకి  తేవాలని ప్రభుత్వం ఒత్తిడి తెస్తుందని దీంతో బ్యాంకులు రోజుకు సగటున 5 వేల ఇఓఎన్‌లను తీసుకొస్తున్నాయని ఎస్‌బిఐ రిపోర్టు వెల్లడించింది. కాబటి పిఒఎస్‌ మౌలిక సదుపాయాలపై ప్రభుత్వం బ్యాంకులను కొన్ని రాయితీలు ఇవ్వాలని ఎస్‌బిఐ అభిప్రాయం వ్యక్తం చేసింది.ఇదిలాగే  కొనసాగితే బ్యాంకులు తీవ్రంగా నష్టపోవడం ఖాయమని పేర్కొంది.దీన్నిబట్టి చూస్తే ఒకవేళ కేంద్ర ప్రభుత్వం ఈ విషయంపై స్పందించకపోతే బ్యాంకులన్నీకలిసి వినియోగదారుల నుంచే తన నష్టాన్ని పూడ్చుకునే పనిలో పడతాయని తెలుస్తుంది.